**VABILO ŠTUDENTOM**

za sodelovanje v projektu javnega razpisa za sofinanciranje projektov

 »Projektno delo z gospodarstvom in negospodarstvom v lokalnem in regionalnem okolju – Po kreativni poti do znanja2017 - 2020«

**»Celostna konceptualna in idejna zasnova spletne strani Zaposlitvenega centra Korak«**

Spoštovane študentke/študenti,

Fakulteta za organizacijske vede Univerze v Mariboru v sodelovanju z Zaposlitvenim centrom Korak, razpisuje v okviru programa »Po kreativni poti do znanja2017 - 2020« tri plačane raziskovalne študijske prakse (en študent/študentka VS študija programa OM IS, in dva študenta/študentki MAG študija programa OM KIS). Študenti bodo sodelovali s študenti iz drugih fakultet (FDV UL, FE UL, PF UL, FRI UL in PEF UL).

Sodelujoči študenti morajo biti v času izvajanja projekta redno vpisani na enega od spodaj navedenih študijskih programov Fakultete za organizacijske vede, FDV UL, FE UL, PF UL, FRI UL in PEF UL ter ne smejo biti v delovnem razmerju, samozaposleni, prijavljeni na Zavodu RS za zaposlovanje v evidenci brezposelnih oseb ali samostojni podjetniki ali že vključeni v projekt istega razpisa.

**Kratka vsebina:**

Zaposlitveni center Korak deluje preko različnih kanalov prodaje svojih izdelkov zaposlenih invalidov. Prvenstveno se seveda zaposlitveni center ukvarja z zaposlovanjem invalidov in izvajanjem različnih dejavnosti, ki povezujejo zaposlene z lokalnim okoljem in širše. Za izdelke, ki jih zaposleni izdelajo se v Zaposlitvenem centru Korak srečujejo s težavo, na kakšen način v čim večji meri vzpostaviti program trženja in prodaje preko tradicionalnih in sodobnih oziroma socialnih omrežij. Ena izmed poti je tudi spletna stran, ki pa žal zaradi namenjanja pozornosti predvsem vsebini ostaja ob strani in neizkoriščena oziroma tako vsebinsko kot tehnično nedovršena. Cilj projekta je izdelati koncept, zasnovo in postavitev spletne strani Zaposlitvenega centra Korak.

**V projektu sodeluje:**

* 3 študenti FOV UM (visokošolskega strokovnega študija OMIS, magistrskega študija OM KIS).
* 5 študentov fakultet FDV UL, FE UL, PF UL, FRI UL in PEF UL (Mednarodni odnosi, Multimedija, Pravo, Računalništvo in informatika in Razredni pouk).

Prednost pri izbiri bodo imeli študenti, ki so s svojim dosedanjim delom pokazali interes za raziskovanje in študij (aktivnosti na predhodnih projektih, aktivnost na predavanjih, aktivnost na vajah), in bodo na razpolago vseh 5 mesecev (od marca do julija).

Od študentov pričakujemo samoiniciativnost, pripravljenost na timsko delo, osnovne analitske sposobnosti, ter pripravljenost na učenje in delo. V izbor bodo prišli le tisti študentje, ki redno opravljajo svoje študijske obveznosti in so pri študiju posebej prizadevni. Prednost bodo imeli študentje, ki bodo lahko izkazali, da jih posebej zanima področje izdelave koncepta, pisanje zgodb, ustvarjanje promocijskega materiala in postavitev spletne strani. Izbranim študentom lahko takšna praksa pomeni bogato izkušnjo in prispeva k njihovemu osebnostnemu in siceršnjemu napredku in jim olajša iskanje zaposlitve.

Predvidena denarna spodbuda študentu: **9 EUR bruto/uro, največ 40 ur/mesec (največ 360 EUR bruto/mesec).**

**Izpolnjeno prijavnico (na koncu tega dokumenta) pošljite po elektronski pošti z zadevo »Po kreativni poti do znanja« na naslov:** **polona.sprajc@um.si** **do vključno 6. 2. 2019 do 12. ure.**

**Prijava še ne zagotavlja sodelovanja v projektu. V primeru, da bo prijavljenih več študentov, kot je razpisanih mest, bo izbirna komisija naredila izbor po zgoraj navedenih kriterijih. Prijavljeni študenti bodo o izboru obveščeni najkasneje do 7. 2. 2019.**

**PRIJAVA ZA SODELOVANJE V PROJEKTU**

**»**Po kreativni poti do znanja 2017 - 2020**«**

|  |  |
| --- | --- |
| **Naziv projekta** | **Celostna konceptualna in idejna zasnova spletne strani Zaposlitvenega centra Korak** |
| **Ime in priimek študenta** |  |
| **Domači naslov** |  |
| **EMŠO** |  |
| **Davčna številka** |  |
| **Vpisna številka**  |  |
| **Elektronska pošta** |  |
| **Telefon** |  |
| **Študijski program** |  |
| **Letnik** |  |
| **Stopnja študija** |  |